Ekkuumiro lya Queen Elizabeth eriri mu buvanjuba bwa Uganda, lyebulunguluddwa disitulikiti okuli Kasese, Kamwenge, Rubirizi, ne Rukungiri. Liri ku buwanvu bwa kkirommita bina mu maserengeta g'obukiikakkono okuva mu kibuga kya Uganda ekikulu Kampala. Ekkuumiro lizingiramu ekibira kya Maramagambo era lisalagana n'amakuumiro g'ebisolo omuli Kigezi, Kyambura, ne Kibale mu Uganda wamu n'ekkuumiro ly'ebisolo erya Virunga mu Democratic Repubilc of Congo. Ekkuumiro lyatandikibwawo mu lukumi mu lwenda mu ataano mu ebiri nga lyasooka kuyitibwa Kazinga National Park. Oluvannyuma lw'emyaka ebiri lyakyusibwa erinnya okujjukira okukyala kwa Queen Elizabeth Owookubiri. Ekkuumiro ly'ebisolo erya Queen Elizabeth litudde ku bwagaagavu bw'ettaka nga bwa sukweya kiro mmita lukumi mu lwenda mu nsanvu mu munaana. Ekkuumiro lituuka ku Lake George mu mambuka g'obukiikaddyo okutuuka Lake Edward mu maserengeta g'obukiikakkono era lizingiramu kazinga Channel egatta ennyanja zombi. Ekkuumiro ly'ebisolo erya Queen Elizabeth National Park limanyiddwa olw'ebisolo byalyo omuli embogo, Empeewo, Envubu, Embizzi z'omu nsiko, Goonya, Enjovu, Engo, Mpologoma, ne Kimpanze. Ekkuumiro lino maka g'ebisolo ebiyonsa kyenda mu bitaano n'ebinyonyi ebisukka mu bitaano. Ekkuumiro limanyiddwa olw'ebintu byalyo ebyetondawo omuli obutunnumba, ennyanja ezisangibwa ku nsozi waggulu nga Katwe esimibwamu omunnyo.